**Előterjesztés**

**Szombathely Megyei Jogú Város Közgyűlése**

**Jogi és Társadalmi Kapcsolatok Bizottsága 2017. január 31.–i ülésére**

**Javaslat a VIKTÓRIA Football Club önkormányzati tulajdonban lévő ingatlan bérbeadására vonatkozó kérelmének elbírálására**

Kiss Tamás a VIKTÓRIA FC női NB1-es labdarúgó csapatának technikai vezetője a Sportszervezet részére egy Önkormányzati bérlakás biztosítását kérte Önkormányzatunktól. Indoklása szerint csapatukban több játékos is más városokból érkezett, és lakáshelyzetük nem megoldott.

Szombathely Megyei Jogú Város Önkormányzata Közgyűlésének a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéséhez nyújtott támogatások szabályai megállapításáról szóló 36/2010. (XII.01.) számú rendelet 42.§-a szerint Szombathely területén működő sportszervezetek részére átmeneti szállás biztosítható. A szállások használóját - a sportügyeket ellátó bizottság előzetes véleményezése után - a polgármester jelöli ki.

A kérést sportszakmai szempontból támogatásra méltónak tartom, és javasolom, hogy a Tisztelt Bizottság kérje fel a Lakás és Szociális Irodát, hogy amennyiben megfelelő lakás rendelkezésre áll, a sportszervezet kérését – a Bizottság támogató határozatával - terjessze az Oktatási és Szociális Bizottság elé.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2017. január „ „

**/: Koczka Tibor :/**

**HATÁROZATI JAVASLAT**

**…../2017. (I. 31.) JTKB számú határozat**

1. Szombathely Megyei Jogú Város Közgyűlése Jogi és Társadalmi Kapcsolatok Bizottsága egy átmeneti szállás biztosítását javasolja a VIKTÓRIA FC részére.
2. A Bizottság felkéri a Lakás és Szociális Irodát, amennyiben megfelelő lakás rendelkezésre áll, a sportszervezet kérését – a Bizottság támogató határozatával - terjessze az Oktatási és Szociális Bizottság elé.
3. Felkéri az Előterjesztőt, hogy a határozat 2. pontjában foglaltakkal kapcsolatos teendőket végezze el.

**Felelős: Koczka Tibor alpolgármester**

**Dr. Takátsné Dr. Tenki Mária, a Bizottság elnöke**

**(A végrehajtás előkészítéséért: Dr. Bencsics Enikő, az Egészségügyi és Közszolgálati Osztály vezetője.)**

**Határidő: azonnal**